Tolna Vármegyei Balassa János Kórház okiratszám: FO/229-…/2023.

**EGYÜTTMŰKÖDÉSI MEGÁLLAPODÁS**

amely létrejött egyrészről a **Bátaszék Város Önkormányzat** [székhely: 7140 Bátaszék, Szabadság u.4., törzskönyvi azonosító szám (PIR):733304, adószám:15733304-2-17] képviseletében eljár Dr. Bozsolik Róbert Zsolt polgármester, mint önkormányzat (a továbbiakban: **Önkormányzat**),

másrészről a **Gondozási Központ Bátaszék** [székhely: 7140 Bátaszék, Budai u.21, törzskönyvi azonosító szám (PIR): 419473, adószám:15419473-2-17] képviseletében eljár Borosné Simon Zsuzsanna intézményvezető, mint átadó intézmény (a továbbiakban: **Átadó Intézmény**),

harmadrészről a **Tolna Vármegyei Balassa János Kórház** [székhely: 7100 Szekszárd, Béri Balogh Ádám utca 5-7., törzskönyvi azonosító (PIR): 416306, adószám: 15416308-2-17, képviseletében eljár: Dr. Németh Csaba főigazgató] mint átvevő intézmény (a továbbiakban: **Átvevő Intézmény**),

között az alábbi feltételekkel, alulírott helyen és napon:

**I. Előzmények és általános rendelkezések**

Felek rögzítik, hogy az egészségügyi alapellátásról szóló 2015. évi CXXIII. törvény (a továbbiakban: Eatv.) 2023. július 1. napjától hatályos 6/B. § (1) bekezdése alapján az állam az egészségügyi alapellátás körében – a települési önkormányzattal együttműködésben – gondoskodik a védőnői ellátásról. Az Eatv. 6/B. § (2) bekezédse alapján a védőnői ellátás biztosításáért a Kormány által rendeletben kijelölt állami intézmény szerv - az irányító vármegyei intézmény útján - felelős azzal, hogy az ellátás jogszabályban előírt tárgyi feltételeit az állam a települési önkormányzattal kötött megállapodás útján is biztosíthatja. Az Eatv. 23. § (5) bekezdése rögzíti azt is, hogy a települési önkormányzat 2023. július 1. napjával biztosítja az állam számára a 2023. június 30. napján a védőnői ellátásra szolgáló ingó és ingatlan vagyonnak az ingyenes használatát, mely vagyont a települési önkormányzat a védőnői ellátási feladattól nem vonhatja el.

Felek a védőnői feladat átadás-átvételének (a továbbiakban: feladatátadás) zökkenőmentes lebonyolítása érdekében a felmerülő vagyonjogi, finanszírozási és munkajogi jogutódlás rendezésére az alábbi megállapodást kötik.

Felek a feladatátadással egyidejűleg jelen megállapodás keretében gondoskodnak a feladatok ellátásához szükséges feltételek biztosításáról.

**II. A megállapodás tárgya**

Jelen megállapodás tárgya a feladatátadás 2023. július 1. napi fordulónapján a Befogadó Intézmény hatáskörébe kerülő védőnői feladat ellátásával összefüggésben felmerülő alábbi fő kérdések és az azokhoz kapcsolódó kiegészítő feltételek tételes rögzítése:

1. az átvett feladatok – jogszabály alapján történő – azonosítása,
2. humánpolitikai és humánerőforrás-gazdálkodási adatok,
3. az átvett feladatok ellátásához 2023. évi költségvetésében betervezett létszám- és dologi kiadások fedezetéül szolgáló költségvetési források meghatározása,
4. az átvett feladatok ellátáshoz szükséges ingatlanvagyon,
5. az átvett feladatok ellátáshoz szükséges, átvett immateriális javakra, tárgyi eszközökre, készletekre vonatkozó rendelkezések,
6. az átvett szerződésekre, jogosultságokra, kötelezettségekre, követelésekre vonatkozó rendelkezések,
7. a peres eljárásokra vonatkozó rendelkezések,
8. az átvett feladatok ellátáshoz szükséges, folyamatban lévő beszerzési- és közbeszerzési eljárásokra vonatkozó rendelkezések,
9. az átvett projektekre vonatkozó rendelkezések,
10. folyamatban lévő ügyek átadására, iratok tárolására vonatkozó rendelkezések,
11. az Átadó Intézmény teljességi nyilatkozata.

**III. Feladatok átadása**

Az Eatv. 6/B. § (1) bekezdése alapján jelen megállapodás (a továbbiakban: jelen megállapodás) keretében Önkormányzat/Átadó Intézmény a védőnői feladat ellátását 2023. július 1. napjától (a továbbiakban: feladatátadás-átvétel napja) az Átvevő Intézményre bízza.

**IV. Álláshelyek, létszám átadása**

1. Felek rögzítik, hogy Átadó Intézmény mindösszesen 4 fő foglalkoztatotti létszámot ad át Átvevő Intézmény részére.
2. Az Átadó Intézmény 2023. június 23. napjáig átadja az Átvevő Intézménynek

a) az átadott foglalkoztatottakra vonatkozó létszamadatokat (megjelölve a betöltött és betöltetlen létszámokat),

b) az átadott foglalkoztatottak személyi adatait (születési név, hely, idő, adóazonosító jel, TAJ szám), valamint a személyi anyagát,

c) az átadott foglalkoztatottakra vonatkozó személyügyi nyilvántartásokat (munkakör, illetmény, szabadság- és távollét nyilvántartása, szolgálati idő, tanulmányi szerződés, egyéb juttatások).

Az átadás-átvétellel érintett foglalkoztatotti állomány humánpolitikai és humánerőforrás-gazdálkodási részletes adatait a jelen megállapodás elválaszthatatlan részét képező **1. számú melléklet** tartalmazza.

A személyi anyagok Átadó Intézmény és a Átvevő Intézmény közötti átadás-átvételi jegyzőkönyvének felvételére 2023. július 14. napjáig kerül sor.

Felek rögzítik, hogy az átadott foglalkoztatottakra vonatkozó személyes adatok kezelése, valamint az érintettek személyi anyagának átadás-átvétele az adatvédelmi rendelkezések maradéktalan figyelembe vételével történik meg.

1. A feladatátadás-átvétel napjától az Átvevő Intézmény foglalkoztatja tovább a védőnői feladatokat ellátó dolgozókat.

Átvevő Intézmény munkaszerződést köt az átvett foglalkoztatottal.

1. Felek rögzítik, hogy az átadás-átvétellel érintett foglalkoztatottaknak együttes írásbeli tájékoztatást adtak a jogutódlás tárgyában.
2. Az átvett foglalkoztatott fizetési besorolása az átadás-átvétellel módosításra nem kerül, azonban Átvevő Intézmény annak jogszabályszerűségét felül fogja vizsgálni.
3. Az Eatv. 23. § (2) bekezdés alapján az átvett foglalkoztatottnak az Átadó Intézménynél az átadást megelőzően megszakítás nélkül jogviszonyban töltött idejét úgy kell tekinteni, mintha azt a Átvevő Intézménynél töltötte volna el. Ezen időtartamok együttes figyelembevételével kell a szolgálati elismerést, felmondási időt és végkielégítést megállapítani.
4. Felek a jogutódlás során magukra nézve alkalmazni rendelik a Munka törvénykönyvéről szóló 2012. évi I. törvény (a továbbiakban: Mt.) VI. fejezetében foglalt szabályokat a jelen megállapodásban foglalt eltérésekkel.
5. Az átvett foglalkoztatott részére ki nem adott szabadságot az Átvevő Intézmény adja ki.
6. Az átvett foglalkoztatott próbaidejének mértékét az átadás-átvétel nem érinti.
7. A feladatátadás-átvétel napjáig járó illetményt, járulékait és költségtérítést az Átadó Intézmény fizeti meg az átvett foglalkoztatottak után.
8. Az átvett foglalkoztatottak állami foglalkoztatási szervek részére történő bejelentésének kötelezettsége az Átvevő Intézményt terheli.
9. Felek vállalják, hogy a Magyar Államkincstár által meghatározott, KIRA nyilvántartás rendezéséhez szükséges eljárási lépéseket határidőre teljesítik.

**V. Finanszírozás**

1. A feladatátadáshoz kapcsolódóan Átvevő részére előirányzat biztosítása történik, az Átvevő Intézmény a NEAK-kal finanszírozási szerződést köt.

**VI. A feladatellátáshoz szükséges ingatlan**

1. Az Eatv. 23. § (5) bekezdése alapján Átadó Intézmény/Önkormányzat az alábbi ingatlan(ban) ingyenes használatátát(ot) biztosítja védőnői ellátásra, Átvevő Intézmény részére:

|  |  |  |  |
| --- | --- | --- | --- |
| **Település** | **Helyrajzi szám** | **Ingatlan címe** | **Ingatlan része** |
| **Bátaszék** | **bátaszéki 561 hrsz.** | **7140 Bátaszék, Budai u.61.** | Védőnői iroda 22,75 m2Védőnői vizsgáló 29,04 m2Rendelő 15,00 m2Váró 22.28 m2**Összesen: 89,07 m2** |
|  |  |  |  |
|  |  |  |  |
|  |  |  |  |
|  |  |  |  |

1. A birtokátruházás alkalmával Átadó Intézmény és Átvevő Intézmény birtokátruházási jegyzőkönyvet vesznek fel, amely a birtokátruházást követően a jelen megállapodáshoz annak elválaszthatatlan részét képező **2/1.** **számú mellékleteként** csatolandó. Az Átadó Intézmény és Átvevő Intézmény, a birtokátruházási jegyzőkönyvben rögzítik különösen a birtokátruházás tényét, helyét, időpontját, a jelenlévő képviselőik nevét, az ingatlan állapotát, állagát, a közüzemi mérőórák gyári számát, állását, a közszolgáltatókhoz benyújtandó fogyasztóváltozás bejelentést, stb. A birtokátruházás alkalmával felek videó- és/vagy fényképfelvételeket készítenek az átadott ingatlanról, melyet a **2/1. számú melléklet** szerinti jegyzőkönyvhöz csatolnak. Az Átadó Intézmény és Átvevő Intézmény kötelesek a birtokátruházás során kölcsönösen együttműködni és a birtokátruházás teljeskörű előkészítéséhez szükséges teendőket elvégezni.
2. A jelen megállapodás elválaszthatatlan részét képező **2/2.** **számú melléklet** szerint Átadó Intézmény átadja az Átvevő Intézménynek az ingatlan üzemeltetéséhez szükséges közüzemi szolgáltatókkal kötött megállapodások adatait.
3. Felek megállapodnak, hogy az ingatlan vagyonbiztosításáról ~~– beleértve a … biztosításokat –~~ továbbra is Átadó Intézmény/Önkormányzat gondoskodik.

**VII. Az átvett immateriális javak, tárgyi eszközök, készletek**

1. Felek rögzítik, hogy a feladatátadással érintett immateriális javakról, kis és nagyértékű tárgyi eszközökről, valamint készletekről Átadó Intézmény leltárt készített, amely a nyilvántartási értéket tartalmazó nyilvántartással együtt a jelen megállapodás elválaszthatatlan részét képező **3/1. számú mellékletét** képezi (gépjárművek/egyéb járművek a jelen megállapodás elválaszthatatlan részét képező **3/2. számú mellékletben** is szerepeltetendőek).
2. Felek rögzítik, hogy az Eatv. 23. § (5) bekezdése alapján az átvett feladat átvételének időpontjában az átvett vagyon használati joga ingyenesen az Átvevő Intézményre száll át, melyet 2023. július 3. napjáig jelen megállapodás elválaszthatatlan részét képező **3/1. számú mellékletében** szereplő leltárlisták szerint birtokbaadási jegyzőkönyvvel veszi át Átadó Intézménytől.
3. Átadó Intézmény jelen megállapodás alapján ezen immateriális javakat, kis- és nagyértékű tárgyi eszközöket, készleteket a VII. 2. pont szerinti birtokbaadási jegyzőkönyv aláírásának napját követően 2023. július 14. napi nyilvántartási értéken kivezeti a számviteli nyilvántartásából, melyre vonatkozó kivezetési bizonylatokat 30 napon belül megküldi Átvevő Intézménynek, aki 2023. július 15. napjával a kivezetési bizonylatokon szereplő nyilvántartási értékeken bevezeti azokat a számviteli nyilvántartásába.
4. Felek megállapodnak, hogy a leltárban szereplő eszközök vagyonbiztosításáról továbbra is Átadó Intézmény/Önkormányzat gondoskodik.
5. Átadó Intézmény a feladatátadás-átvétel napjától számítottan 30 napra elegendő készletet biztosít Átvevő Intézmény részére.
6. ~~Átadó Intézmény/Önkormányzat vállalja, hogy amennyiben az átadott eszközök nem elégítik ki – hiányzik vagy üzemképtelen – a területi védőnői ellátásról szóló 49/2004. (V.21.) ESzCsM rendeletben meghatározott, minimumfeltételek teljesítéséhez szükséges tárgyi feltétel, úgy 2023. december 31. napjáig intézkedik annak pótlásáról, illetve javíttatásáról.~~ A Felek rögzítik, hogy a a területi védőnői ellátásról szóló 49/2004. (V.21.) ESzCsM rendeletben meghatározott, minimumfeltételek teljesítéséhez szükséges tárgyi feltételeket az Átadó Intézmény/ Önkormányzat hiánytalanult teljesítette.

**VIII. Átvett szerződések, jogosultságok, kötelezettségek, követelések**

1. Az Eatv. 23. § (1) bekezdése értelmében Átadó Intézmény/Önkormányzat által 2023. július 1–jét megelőzően, a védőnői ellátás biztosítása érdekében kötött szerződés 2023. június 30-i zárónappal hatályát veszti.
2. Felek megállapodnak abban, hogy az Átadó Intézmény a jelen megállapodáshoz csatolja azon szerződések tételes, a szerződő feleket, a szerződés tárgyát, hatályát és a szerződéses összeget tartalmazó kimutatását (a jelen megállapodás elválaszthatatlan részét képező **5.** **számú melléklet**), amelyek a védőnői ellátás biztosítása érdekében kötött.

1. Felek megállapodnak, hogy a feladatátadás-átvétel napját megelőzően keletkezett feladatellátással érintett kötelezettségek vonatkozásában Átvevő Intézmény megtérítési igénnyel fordulhat az Átadó Intézmény felé.
2. Felek rögzítik, hogy Átvevő Intézmény kizárólag 2023. július 1. napjától terheli a védőnői feladatellátással kapcsolatos bármilyen költség, díj vagy egyéb kötelezettség, és nem felel a feladatátadást megelőzően létrejött, Átadó Intézménnyel/Önkormányzattal szemben fennálló kötelezettségekért, követelésekért.

**IX. Peres eljárások**

1. Felek rögzítik, hogy Átvevő Intézmény nem vesz át a feladatátadás-átvétel napját megelőzően indult, folyamatban lévő peres eljárást, az ezekkel kapcsolatos nyilatkozatok, intézkedések megtételére, kötelezettségek teljesítésére, perköltségek viselésére az Átadó Intézmény/Önkormányzat köteles, illetve az ilyen perköltségekre Átadó Intézmény/ Önkormányzat jogosult.
2. A IX. 1. pontban foglaltak alól kivételt képeznek a polgári perrendtartásról szóló 2016. évi CXXX. törvény (a továbbiakban: Pp.) 13. Fejezetében meghatározott kényszerű vagy célszerűségi pertársaság esetei, mely esetekben Átvevő Intézmény a perben a Pp. által rögzítetteknek megfelelően kötelezően vesz részt félként. Kártérítési vagy munkaügyi perben célszerűségi pertársaságban felperesként Átvevő Intézmény nem vesz részt.

**X. Beszerzési- és közbeszerzési eljárások**

1. Átadó Intézmény a jelen megállapodás elválaszthatatlan részét képező **6. számú melléklete** szerinti tartalommal nyilatkozik a védőnői feladathoz kapcsolódó folyamatban lévő beszerzési/közbeszerzési eljárásokról.
2. A feladatátadás időpontjában folyamatban lévő beszerzési/közbeszerzési eljárásokban a feladatátadás-átvétel napjától az Átadó Intézmény/Önkormányzat helyébe Átvevő Intézmény lép.
3. Az Átadó Intézmény biztosítja Átvevő Intézmény számára az adott beszerzési/közbeszerzési eljáráshoz szükséges elektronikus felhasználói jogosultságokat és információkat is (pl. EKR jogosultság).
4. Amennyiben az Átadó Intézmény javára harmadik személy bonyolít le meghatalmazás alapján beszerzési/közbeszerzési eljárást, Átadó Intézmény köteles a meghatalmazottat írásban tájékoztatni a jogutódlásról, és az eljárással kapcsolatos információkat ezen írásbeli tájékoztatással együtt adja át az Átvevő Intézmény részére.

**XI. Projektek**

1. Amennyiben a feladatátvétel bármely eleme projektmegvalósítással vagy projektfenntartással érintett, az Átadó Intézmény/Önkormányzat és Átvevő Intézmény a jelen megállapodás elválaszthatatlan részét képező **7. számú melléklete** szerinti megállapodásban projektenként külön megállapodásban rendezik az átadás-átvétel feltételeit.

**XII. Védőnői ellátottak adatai, papír alapú dokumentáció**

1. Felek megállapodnak, hogy együttesen felmérik a védőnői feladatellátáshoz kapcsolódó, személyes adatot tartalmazó papír alapú dokumentációt.
2. Felek az átadás-átvételre kerülő dokumentációról annak tételes feltüntetése mellet jegyzőkönyvet vesznek fel.
3. Felek megállapodnak abban is, hogy a személyes adatokat tartalmazó iratok őrzése továbbra is a védőnői működéssel érintett, Átadó Intézmény/Önkormányzat által biztosított ingatlanon, zárható helyiségben történik.
4. Felek rögzítik, hogy védőnőket feladataik elvégzése során a „Stefánia” elnevezésű szoftvert támogatja, melyre Átadó Intézmény/Önkormányzat felhasználási joggal rendelkezik. Átadó Intézmény/Önkörmányzat vállalja, hogy intézkedik a felhasználási szerződés 2023. június 30. napjával történő megszüntetése iránt, Átvevő Intézmény pedig vállalja, hogy 2023. július 1. napjától szoftverfelhasználási szerződést köt.
5. Adatvédelmi tisztviselők megjelölése:

|  |  |
| --- | --- |
| Átadó Intézmény | Név: Török TamásE-mail:Tel.: |
| Átvevő Intézmény | Név: Izsák Tünde E-mail: izsak.tunde@tmkorhaz.huTel.: +36300191505 |

**XIII. Folyamatban lévő ügyek átadása, iratok tárolása**

1. Felek rögzítik, hogy az egészségügyi államigazgatási szerv hivatalból intézkedik az Átvevő Intézmény területi védőnői ellátásra vonatkozó működési engedélyezési eljárás lefolytatása iránt.
2. Átadó Intézmény gondoskodik az átadott feladatokhoz kapcsolódó folyamatban lévő ügyiratok tételes kimutatásáról, ügyiratkezelő rendszerében történő lezárásáról.

Átadó Intézmény továbbá tételes kimutatást készít a korábbi évek lezárt ügyiratairól is, melyeket a jelen megállapodás elválaszthatatlan részét képező **10. számú melléklet** szerint ad át Átvevő Intézmény részére. Felek megegyeznek abban, hogy Átadó Intézmény az Átvevő Intézmény részére – Felek által egyeztettek szerint – fizikailag is átadja az átadott feladatokhoz kapcsolódó ügyiratokat.

1. Amennyiben a feladatátadást követően Átadó intézményhez/Önkormányzathoz hatósági megkeresés történik, úgy vállalja, hogy haladéktalanul tájékoztatást nyújt hatóságnak a feladatátadásról, Átvevő Intézmény hivatali kapu elérhetőségéről.

**XIV. Teljességi nyilatkozatok**

Átadó Intézmény/Önkormányzat vezetője és gazdasági vezetője jelen megállapodás elválaszthatatlan részét képező **11. számú mellékleteiként** átadja az Átvevő Intézménynek a teljességi nyilatkozatát.

**XV. Egyedi megállapodás**

1. Átadó Intézmény/Önkormányzat vállalja, hogy a 2. pontban meghatározott költségátalány fejében az alábbi szolgáltatásokat biztosítja a védőnői feladatellátáshoz:
	1. közüzemi szolgáltatások (víz, gáz, áram és hulladék);
	2. ~~internet szolgáltatás~~
	3. feladatellátáshoz szükséges ~~eszközök és~~ ingatlan felszereletség karbanatartása, javíttatása;
	4. ~~védőnő támogatása szemmélygépjármű használattal;~~
	5. ingyenes használatra átadott helységek takarítása, ~~csúszásmentesítési;~~
	6. ~~védőnők részére munka- és tűzvédelmi oktatás megtartása~~;
	7. ~~őrzési;~~
	8. vezetékes telefon szolgáltatás.
2. Átvevő Intézmény havonta **...- Ft, azaz … forint** átalány költségtérítést fizet Átadó Intézménynek/Önkormányzatnak.

**XVI. Záró rendelkezések**

1. Átadó Intézmények vállalja, hogy jelen megállapodásban foglalt feladatok végrehajtásáról folyamatosan írásban tájékoztatja az Átvevő Intézményt, valamint haladéktalanul írásban jelezik a megállapodásban foglaltakra kiható minden lényeges körülményt, tényt.

Felek megállapodnak, hogy jelen pont vonatkozásában írásbelinek tekintik az elektonikus levélben megküldött tájékoztatást is.

2. Felek rögzítik, hogy jelen megállapodásban meghatározott feladatok lebonyolításáért felelős külön íven megjelölt kapcsolattartók felelnek.

3. Felek rögzítik, hogy jelen megállapodás kizárólag írásban módosítható. A Felek megállapodnak, hogy a jelen megállapodás végrehajtásából eredő gyakorlati tapasztalatok alapján a megállapodást 2023. november 30-ig felülvizsgálják és szükség szerint módosítják.

4. A Felek tudomásul veszik, hogy az állami adóhatóság felé teljesítendő bejelentési, változás-bejelentési, bevallási és adatszolgáltatási kötelezettségüket a megszűnésre vonatkozó általános szabályok szerint kötelesek teljesíteni.

1. A jelen megállapodásban nem szabályozott kérdésekben az I. pontban megjelölt és egyéb vonatkozó jogszabályok rendelkezései irányadók.
2. Jelen megállapodás aláírással hatályba.

Jelen megállapodást a Felek elolvasást és értelmezést követően, jóváhagyólag írják alá.

Jelen megállapodás 8 (nyolc) számozott oldalon, 6 (hat), egymással mindenben megegyező eredeti példányban készült, amelyből 2 (kettő) példány az Átadó Intézményt, 2 (kettő) példány Önkormányzatot, 2 (kettő) példány Átvevő Intézményt illet.

Jelen megállapodás … számozott melléklettel rendelkezik, amelyek a megállapodás elválaszthatatlan részeinek tekintendők függetlenül attól, hogy ahhoz fizikailag csatolásra kerültek-e.

|  |  |
| --- | --- |
| Bátaszék, 2023. június ………………………………..…………**Önkormányzat** **képv.: Dr. Bozsolik Róbert Zsolt****polgármester**Pénzügyileg ellenjegyzem:Bátaszék, 2023. június …………………………………………**Tóthné Lelkes Erika****pénzügyi irodavezető**Az okirat jogi szempontú vizsgálatát végezte azaz önkormányzat és az Átadó Intézmény részéről:………………………………..**Dr. Firle-Paksi Anna****aljegyző** | Bátaszék, 2023. június ………………………………..…………**…****Átadó Intézmény****képv.: Borosné Simon Zsuzsanna****intézményvezető**Pénzügyileg ellenjegyzem:Bátaszék, 2023. június …………………………………………**Tóthné Lelkes Erika****pénzügyi irodavezető** |
| Szekszárd, 2023. június ……………………………………**Dr. Németh Csaba** **főigazgató****Tolna Vármegyei Balassa János Kórház****Átvevő Intézmény**Pénzügyileg ellenjegyzem:Szekszárd, 2023. június ….………………………………………**Kis Zoltán Károly****gazdasági igazgató**Az okirat jogi szempontú vizsgálatát végezte azÁtvevő Intézmény részéről:………………………………..**Dr. Gaál Szonja LL.M.****osztályvezető, kamarai jogtanácsos** |  |

**Mellékletek**

**1. számú melléklet:** Humánpolitikai és humánerőforrás-gazdálkodás adatai

**2/1. számú melléklet** Jegyzőkönyv ingatlan birtokátruházásáról

**2/2. számú melléklet** Közüzemi szolgáltatók adatai

**3/1. számú melléklet** Eszközlista/leltár

**3/2. számú melléklet** Gépjárművek, egyéb járművek

**4. számú melléklet** Jegyzőkönyv ingóságok birtokátruházásáról

**5. számú melléklet** Átvett hatályos szerződések

**6. számú melléklet** Folyamatban lévő beszerzési és közbeszerzési eljárások nyilvántartása

**6/A. számú melléklet** Folyamatban lévő beszerzési és közbeszerzési eljárások iratlistája

**7. számú melléklet** Projekt átadás-átvételi megállapodás és annak mellékletei

**10. számú melléklet** Iratjegyzék (CD-n kerül átadásra)

**11/1. számú melléklet** Teljességi nyilatkozat - Önkormányzat, vezető

**11/2. számú melléklet** Teljességi nyilatkozat - Önkormányzat, gazdasági vezető

**11/3. számú melléklet** Teljességi nyilatkozat - Átadó Intézmény, vezető

**11/4. számú melléklet** Teljességi nyilatkozat - Átadó Intézmény, gazdasági vezető